
	                    Poslovni broj: Pp G-403/2020-25


R E P U B L I K A  H R V A T S K A

R J E Š E NJ E

	Općinski sud u Puli-Pola, po sutkinji Ani Cvečić Hoxha, uz sudjelovanje Katje Blašković kao zapisničarke, u prekršajnom predmetu protiv okrivljenih GEMINI GLOBAL d.o.o. i Džeme Grace, povodom prekršajnog naloga Državnog inspektorata, KLASA: 116-02/20-01/187; URBROJ: 443-02-02-15/2-20-47 od 20. studenog 2020., zbog prekršaja iz članka 10. stavak 1. Zakona o minimalnoj plaći („Narodne novine“ broj: 118/18.), odlučujući o zahtjevu okrivljenika za naknadu troškova prekršajnog postupka, 12. lipnja 2026.

r i j e š i o  j e

	I Na temelju članka 140. stavak 2. u svezi s člankom 138. stavak 2. točka 7. Prekršajnog zakona („Narodne novine“ br. 107/07., 39/13., 157/13., 110/15., 70/17., 118/18. i 114/22. - dalje u tekstu: PZ) prihvaća se zahtjev okrivljenika za naknadu troškova prekršajnog postupka u iznosu od 125,00 eura (stodvadesetipet eura) koji obuhvaćaju nagradu i nužne izdatke branitelja.

	II Nalaže se računovodstvu Općinskog suda u Puli-Pola da iznos iz točke I izreke uplati na žiro račun branitelja Vlade Vadike otvorenog u Zagrebačkoj banci d.d., IBAN: HR9823600001102148302.

Obrazloženje

1.	Rješenjem Pp G-403/2020 od 7. kolovoza 2025. djelomično je prihvaćen zahtjev okrivljenika za isplatu troškova prekršajnog postupka u iznosu od 400,00 eura, a odbijen u preostalom iznosu od 275,00 eura.

2.	Povodom žalbe okrivljenika Visoki prekršajni sud Republike Hrvatske preinačio je navedeno rješenje i naložio isplatu odbijenog i preostalog dijela. S obzirom na to da je žalba okrivljenika protiv odluke o trošku ocijenjena osnovanom, valjalo je posebnim rješenjem odlučiti i o tom trošku.

3.	Zahtjev je osnovan.

4.	Naime, Tarifa o nagradama i naknadi troškova za rad odvjetnika („Narodne novine“ broj: 138/23. i 107/25. – dalje u tekstu: OT) u Tbr. 5. točka 5. OT propisuje nagradu za žalbu protiv odluke o trošku u iznosu od 50 bodova.
4.1.	S obzirom na to da je okrivljenikov zahtjev osnovan, sukladno Tbr. 54 OT pripada mu 100,00 eura, a uz pripadajući i zatraženi PDV na taj trošak, ukupan iznos  naknade jest 125,00 eura.

5.	Slijedom navedenog, odlučeno je kao u izreci.

U Puli, 12. lipnja 2026.

Sutkinja 
Ana Cvečić Hoxha, v.r. 







UPUTA O PRAVU NA ŽALBU:
Protiv ovog rješenja ovlaštene osobe mogu podnijeti žalbu u roku od tri dana od dana dostave prijepisa odluke. Žalba se podnosi ovom sudu u dovoljnom broju primjeraka, a o njoj odlučuje Visoki prekršajni sud Republike Hrvatske.

DNA:
1. okrivljenicima
2. branitelju okrivljenika Vladu Vadiki, odvjetniku u Rijeci 
3. računovodstvu ovog suda, po pravomoćnosti

